TRUBB เผย Q3/58 ขาดทุนน้อยลง หลังต้นทุนลด-กำลังผลิตเพิ่ม
TRUBB เผย Q3/58 ขาดทุนน้อยลง หลังต้นทุนลดลง กำลังผลิตมากขึ้น
10 พ.ย. 2558

บริษัท ไทยรับเบอร์ลาเท็คซ์คอร์ปอร์เรชั่น จำกัด (มหาชน) หรือ TRUBB รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 20.32 ล้านบาท หรือขาดทุนสุทธิ 0.03 บาทต่อหุ้น ขาดทุนลดลง 80.9% จากช่วงเดียวกันของปีก่อนที่มีผลขาดทุนสุทธิ 106.37 ล้านบาท หรือขาดทุนสุทธิ 0.16 บาทต่อหุ้น
ขณะที่งวด 9 เดือน มีกำไรสุทธิ 2.01 ล้านบาท หรือมีกำไรสุทธิ 0.01 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 153.32 ล้านบาท หรือขาดทุนสุทธิ 0.22 บาทต่อหุ้น
 
โดยผลการดำเนินงานในไตรมาสดังกล่าวที่ขาดทุนลดลงเนื่องจาก บริษัทมีต้นทุนในการขายลดลง ส่งผลให้สามารถขายได้ในราคาที่มีกำไรสูงกว่าปีก่อน นอกจากนี้ยังมีการใช้กำลังผลิตมากขึ้น